procesaur/Wiki.mk huggingface dataset:
Карл „Си-Џеј“ Џонсон

Карл „Си-Џеј“ Џонсон (|Carl "CJ" Johnson) e измислен лик од серијалот видеоигри ''Grand Theft Auto'' кој служи како протагонист и единствен игрив лик во видеоиграта Grand Theft Auto: San Andreas.
Карл е помошник водач на бандата „Фамилиите Гроув Стрит“, заедно со брат му, Шон „Свит“ Џонсон. Свит открива дека Карл е роден во куќата на Џонсонови, двоспратна куќа на улицара Гроув, слепа улица во Гантон, Лос Сантос, чиј споственик е мајката на Карл Беверли. После смртта на Беверли, куќата станува сопственост на Свит, но откако доаѓа Карл, таа претставува негово живеалиште. Карл е второ дете на Беверли, после Свит, помлади од него се сестра му Кендл и помладиот брат Брајан.
1 Улога
1.1 Пролог
По смртта на неговиот помлад брат Брајан, Карл избегал од притисоците на уличниот гангстески живот, и се преселил во Либерти Сити каде што работел со Џои Леоне во бизнисот со крадење автомобили. Во „The Introduction“ - кратко видео кое беше издадено со официјалниот саундтрак на играта, тој е виден ограбувајќи еден човек и крадејќи еден автомобил на улица.
2 Наводи
ca:Carl Johnson
cs:Seznam postav v Grand Theft Auto: San Andreas#Carl Johnson
en:Carl "CJ" Johnson
fr:Carl Johnson (Grand Theft Auto)
lt:Carl "CJ" Johnson
nl:Carl Johnson
no:Carl Johnson
pl:Carl Johnson
pt:Anexo:Lista de personagens de Grand Theft Auto#Carl Johnson
ro:Carl Johnson
ru:Карл Джонсон
sv:Carl Johnson
tl:Carl Johnson
zh:卡爾·強森
Шерлок Холмс (филм)

Шерлок Холмс (|Sherlock Holmes) е американски акција – филм од 2009 год. Филмот е сниман според истоимениот лик создаден од Сер Артур Конан Дојл. Филмот е режиран од веќе докажаниот Гај Ричи. Во филмот има доста хумор, така што неговиот жанр не може точно да се предвиди.
Премиерата во САД на филмот беше одржана на 25 декември 2009.
1 Кратка содржина
Шерлок Холмс (Роберт Дауни Џуниор) се прославил со пронаоѓање на вистини во најсложените мистерии. Со помош на неговиот сојузник од доверба, Џон Вотсон (Џад Ло), ги фаќа криминалците од сите видови, ослонувајќи се на својата единствена моќ на запазување, и неверојатни вештини. Но, сега над Лондон се спрема бура, закана со каква Шерлок никогаш не се соочил, но всушност тоа е оној предизвик кој отсекогаш го барал.
После низа брутални, и ритуални убиства, Холмс и Вотсон, во последен момент ја спасуваат најновата жртва и го разоткриваат убиец, лорд Блеквуд, но кога Но Блеквуд се држи до своето ветување, неговото воскреснување го плаши Лондон. Но, за Холмс играта уште трае. Во трка за да ја спречи смртоносната игра на Блеквуд, Холмс и Вотсон паѓаат во свет на црна магија и нови технологии, каде логиката понекогаш е најдоброто оружје за борба против криминалот, и каде добриот удар на десницата е често доволно да се изврши задачата.
2 Улоги
* Роберт Дауни Џуниор - Шерлок Холмс
* Џуд Ло - Џон Вотсон
* Рејчел МекАдамс - Ирен Адлер
Елтон Џон

Реџиналд Кенет Двајт (роден на 25 март 1947 година), подобро познат како Елтон Џон, е англиски пејач, текстописец, композитор и пијанист.
1 Кариера
Елтон Џон со својот втор албум, ''Elton John'', издаден во 1970 година, се стекнал меѓународна слава.
Во 1972 година со албумот ''Honky Chateau'' започнува нов музички стил. Тој е во состојба да напишат и снимат албум брзо помеѓу кола, неговиот договор со DJM, наметнување на ослободувањето на два албуми од една година, и го одведе во САД, Австралија, Нов Зеланд и Јапонија.
Со ''Goodbye Yellow Brick Road'' (1973), Елтон Џон потребни во поп на време. Ова се поврзува со двоен албум предизвика хит ''Candle in the Wind'', ''Bennie and the Jets'' или ''Goodbye Yellow Brick Road''. Албумот е уште се смета за најголем успех на уметникот.
Елтон Џон и неговата група, исто така, објави уште два албуми, ''Captain Fantastic and the Brown Dirt Cowboy'' (1975) и ''Blue Moves'' (1976), често се смета за најдобро во неговата кариера.
Во 40 години кариера, тој има продадено над 300 милиони албуми и 100 милиони синглови.
2 Дискографија
*''Empty Sky'' (1969)
*''Elton John'' (1970)
*''Tumbleweed Connection'' (1970)
*''Madman across the Water'' (1971)
*''Honky Chateau'' (1972)
*''Don't shoot me, I'm only the Piano Player'' (1973)
*''Caribou'' (1974)
*''Captain Fantastic and the Brown Dirt Cowboy'' (1975)
*''Rock of the Westies'' (1975)
*''Blue Moves'' (1976)
*''A Single Man'' (1978)
*''Victim of Love'' (1979)
*''21 at 33'' (1980)
*''The Fox'' (1981)
*''Jump up'' (1982)
*''Too low for Zero'' (1983)
*''Beaking Hearts'' (1984)
*''Ice on Fire'' (1985)
*''Leather Jackets'' (1986)
*''Reg strikes back'' (1988)
*''Sleeping with the Past'' (1989)
*''The One'' (1992)
*''Made in England'' (1995)
*''The Big Picture'' (1997)
*''Songs from the West Coast'' (2001)
*''Peachtree Road'' (2004)
*''The Captain and the Kid'' (2006)
*''The Diving Board'' (2013)
*''Wonderful Crazy Night'' (2016)
*''Regimental Sgt. Zippo'' (2021)
Устав на ТМОРО

Устав на ТМОРО — нормативен акт на Тајната македоно-одринска револуционерна организација донесен во 1896 година.
1 Полемики
Поради недостаток на изворна протоколарна документација и поради контрадикторност во сведоштвата на основоположниците на ТМОРО, постојат извесни недоречености во врска со вториот устав на организацијата. Имено, бугарската историографија смета дека Уставот на ТМОРО бил донесен во 1902 година и дека тогаш организацијата го менува своето име во
а дотогаш се викала:
а првиот Устав бил донесен во 1896 година , меѓутоа Христо Татарчев јасно истакнува дека префиксот бугарска бил намерно изоставен од името на ''МРО'' и ''ЦМРК'' за да не се предизвика:
Голем дел од македонските историчари сметаат дека одлука за менување на името на организацијата во ''Тајна македонско - одринска револуционерна организација'' е донесено на Солунскиот конгрес во 1896 година и дека било одлучено да се создаде нов Устав и нов Правилник.
Новиот Устав и Правилник бил изработен од страна на Гоце Делчев и Ѓорче Петров во Софија 1897 година .
Новиот Устав и Правилник биле изработени врз основа на постарите акти, но сега се дал акцент на конгресните одлуки од 1896 година.
Уставот на ТМОРО се состои од 19 члена поделени во 4 глави.
2 Устав
* :s:Устав на ТМОРО
Alt атрибут

Alt атрибутот (англ. ''alt attribute'') се користи во HTML и XHTML документи за назначување на алтернативен текст (alt текст) кој треба да се исцрта кога елементот на којшто се применува инаку не може да се прикаже. Во HTML 4.01, атрибутот е потребен кај ознаките <code>img</code> и <code>area</code>. Се користи незадолжително кај ознаката <code>input</code> и застарената ознака <code>applet</code> вон употреба.
Синтаксата за alt атрибутот е следнава:
:<code><img></code>:<code><area></code>
или
:<code><input></code>
1 Пример
Еве една слика чиј alt атрибут е „На небото се вее црвено знаме со бел крст чија вертикална пруга е поместена кон јарболот“.
HTML-кодот за оваа слика може да биде нешто вакво:
<img alt="На небото се вее црвено знаме со бел крст чија вертикална пруга е поместена кон јарболот." />
Читателот со слаб вид кој користи екрански читач како JAWS или Orca ќе го чуе alt текстот наместо сликата. Текстуалните преистувачи како Lynx ќе го прикажат alt текстот наместо сликата. Графичките прелистувачи обично ги прикажуваат само сликите, а alt текстот го покажуваат само ако крисникот побара да ги види својствата на сликата. Многу графички прелистувачи можат да се наместат за да прикажуваат alt текст наместо слики.
2 Поврзано
*<code>longdesc</code> атрибут
Херкул: Легендарните патувања

Херкулес: Легендарните патувања е телевизиска серија , снимена во Нов Зеланд и во САД. Серијата е продуцирана од 1995 и е заснована на класичната Култура Херојот Хераклес. Серијата е во 6 сезони , оваа серија е една од повисоките рејтирани серии во историјата.
1 Опис
Сериите се во фантазиска верзија од Антика Грција, но не точно во тоа време. Покрај античката грчка верзија , серијата има и миксирани делови како од ориентал и од средниот век елементи во некој од поважните серии. Во серијата Кевин Сорбо глуми како Херкул и Мишел Хурст како Сидекик Јолаус.
2 Емитување
* Во Македонија серијата е прикажувана на Сител секој работен ден од понеделник до петок.
Правилник за четите на ТМОРО

Правилникот за четите на ТМОРО е регулативен акт на Македонската револуционерна организација со него биле точно определени местото и улогата на четите во македонското националноослободително движење.
1 Создавање
Правилникот бил изработен од страна на Гоце Делчев и Ѓорче Петров во 1900 година , и тоа врз членот 11 од Уставот на ТМОРО и окружното на ''ЦК'' од октомври 1898 година. Според Борис Сарафов, правилникот бил изработен од Ѓорче Петров и капетанот Димитар Венедиков. Правилникот бил хектографиран и верификуван од страна на Централниот комитет. За време на Солунската провала од 1901 година, правилникот се нашол во рацете на турските власти, и од тука најверојатно потекнуваат бројните негови варијанти, односно слободни толкувања кој се нашле меѓу солунските конзули.
2 Состав
Правилникот се состоел од 47 члена, поделени во 5 глави. ''I глава'' не била нумерирана и на свој начин претставувала преамбула. Во ''II глава'' се регулирани а) агитацијата, б) организацијата, в) извршените задачи г) крајните задачи на четата. ''III глава'' се однесува на општите правила за четата. Во ''IV глава'' се утвредени односите помеѓу комитетот и четата. ''V глава'' ги регулира составот и внатрешниот ред на четите.
Гомнушка

Гомнушка (''Alburnoides bipunctatus'') (''Вардарка'', ''Шљунец'') е риба во фамилијата Cyprinidae. Оваа риба ги населува реките со мирни води. Се храни со умрени инсекти ларви на инсекти и диатоми. Се размножува во периодот април - јуни.
1 Опис и распространетост
Телото на вардарката е странично сплескано, има мала глава и релативно крупни очи. Грбната страна и е окер-кафеава, а стомачната сиво-белузлава. Како што кажува и самото име, долж страничната линија се протегаат два реда темни точки, еден над, а еден под страничната линија. Оваа линија може да биде и слабо изразена или испрекината но, претставува одлика по која најлесно се препознава. Основата на градните, стомачните и аналната прека често пати знае да биде обоена во портоколовоцрвена боја. Раширена е низ западна Европа и Црноморскиот слив. Во Република Македонија живее во сите три слива.
2 Основни биолошки одлики
Се мрести во пролет, од почетокот на мај до крајот на јуни, порционо, во повеќе наврати. Икрата ја полага на каменита и песковита подлога. Вардарката припаѓа на ситните видови риби, просечна големина и е околу 6 - 8 см. Максимална големина достигнува до 12 см. и тежина до 30 грама. Живее подеднакво и во проточни и во стагнантни екосистеми богати со кислород. Се задржува на места со интензивна аерација. Живее групирана во помали и поголеми јата. Се храни со храна од анимално потекло, лови ларви и адултни стадиуми од водни инсекти. Често зема и инсекти кои паѓаат на вода. Мошне е динамична, доста агресивна и алчна, па честопати пречи при риболовот на поатрактивни и покрупни видови риби бидејќи ја однесува или оштетува мамката од јадицата.
3 Значење
Иако, најчесто не е цел на повеќето рекреативни риболовци многу често се лови. Агресивна е и многу лесно се лови. Особено ја ловат децата и почетниците во рекреативниот риболов. Месото на вардарката е вкусно и нема ситни коски, се јаде цела.
Може да се најде во Авганистан, Австрија, Азербејџан, Белорусија, Белгија, Бугарија, Ерменија, Естонија, Грузија, Германија, Иран, Латвија, Литванија, Молдавија, Македонија, Полска, Романија, Русија, Словачка, Турција, Украина, Узбекистан, Унгарија, Франција, Холандија, Чешка, Швајцарија.
Во Македонија го населува долниот тек на реката Треска.
4 Наводи
Џумхурија

Џумхурија (арапски:جمهورية) е збор кој се користи во арапските јазици и некои туркиски јазици за означување на општествено уредување на држава, еквивалент на македонскиот збор република. Покрај овој збор, во арапскиот јазик постои и збор џамахирија кој на македонски јазик се преведува и значи народна република.
1 Примери
Како пример за користење на зборот во арапските земји е следниот:
* جمهورية مصر العربية (''Gumhūriyyat Miṣr al-ʿArabiyyah'') - Арапска Република Египет
Како пример за користење во турските јазици е следниот:
* Türkiye Cumhuriyeti - Република Турција
2 Поврзано
* Џамахирија
* Република
Народна република

Народна република е термин кој се додавал на името на државата со комунистички систем на управување за да се изрази нејзината независност. Мотивацијата за употреба на ваков термин лежи во мислењето на владеачката елита дека државата е управувана од народот и за неговите интереси.
Такви држави биле сите комунистички држави од Источна Европа, вклучително и Македонија и останатите поранешни југословенски држави, иако последните се именувале за краток период кога го смениле името во „социјалистичка република“. Останатите држави (без југословенските) го задржале терминот сè до 1990-те кога системите на управување се промениле, официјално, во демократски.
1 Поврзано
* Република
* Социјалистичка република
* Народна Република Македонија
Текун Уман

:''Оваа страница е за мајански водач, за градот видете Текун Уман.''
Текун Уман (шпански: ''Tecún Umán'', 1500? — 20 февруари 1524) — последниот владетел на Маите, кој владеел на територијата на денешна Гватемала. Тој е сметан за најпочитуван од негов народ поради неговата храброст и гордост бидејќи се борел за одбрана на неговата земја и народ. Тој бил назначен за национален херој на Гватемала на 22 март 1960 година и комемориран на 20 февруари на годишнината на неговата смрт. Тој е вдахновение на голем број уметнички дела, фолклорни елементи, социјални сегменти и слично помеѓу Гватемалците. Сепак, Текун Уман не е доволно документиран и денес не може да се направи јасна разлика дали е тој голем човек и легенда помеѓу народот во Гватемала.
1 Поврзано
* Маи
* Историја на Маите
* Гватемала
2 Наводи
:
Вест Ајленд

Вест Ајленд (англ. ''West Island'' = „Западен Остров“) е главен град на Кокосовите Острови. Населението брои околу 120 жители. Ова е помалку населениот од двата населени острови во земјата (другиот е Хоум Ајленд).
Вест Ајленд бил дел од плантажата Клунис-Рос, со авионско слетувалиште кое се користело во Втората светска војна. Освен управни објекти, местото има колонијал за мешана стока, аеродром и сместување за туристи.
Флаинг Фиш Коув

Флаинг Фиш Коув (англ. ''Flying Fish Cove'') е главното населено место на Божиќниот Остров (територија на Австралија). На многу карти местото е едноставно означено со Населба (''The Settlement''). Ова е првата британска населба на островот, основана во 1888 г.
Во Флаинг Фиш Коув живее околу една третина од вкупното население на островот (1.600 жители). Местото се наоѓа на североисточниот дел од островот; има мало пристаниште со едреници и јахти за туристите, авионско слетувалиште неколку километри на југоисток. Плажата е погодна за нуркање.
Сема Џен

Сема Џен (司马贞, , ж. VIII век), куртоазно име: Це-џенг (子正), бил кинески историчар роден во денешното подрачје Џацуо, Хенан за време на династијата Танг.
Сема Џен е еден од најзначајните коментатори на книгата „Записи на историчарот“ (''Шеѓи'') од Сема Ќен. Неговиот коментар е познат под името „Потрага по скриеното во Записите на историчарот“ (史記索隱, ''Шеџи Суојин'').
1 Библиографија
* Schwaab-Hanke, Dorothee, ''Why did Sima Zhen want to correct the Shiji's account of High Antiquity?'' Paper submitted to the IJSCS Conference 'Thought, Body, Culture. New Approaches to Chinese Historical Studies', to be held at the National Ts'ing-hua University, Hsinchu, Taiwan, Ное. 12-14, 2004..
Кинич Ханаб Пакал

Кинич Ханаб Пакал (23 март 603 - 28 август 683) бил владетел на мајанскиот град Паленке во доцниот класичен период на преколумбовскиот период во Средна Америка. За време на неговото долго владеење од 68 години, Пакал бил важен за проширување и изградба на некои значителни градби во Паленке.
1 Наводи
** Nygard, Travis. . Southeastern College Art Conference. Raleigh, North Carolina, October 29-November 1, 2003.
Опатија во дабовата шума

Опатија во дабовата шума (герм. ''Abtei im Eichwald'') е слика од германскиот уметник Каспар Давид Фридрих. Насликана е во периодот помеѓу 1809 и 1810 г. во Дрезден, и за првпат изложена заедно со сликата „Калуѓер крај морето“ во Берлинската академија во 1810. По барање на Фридрих сликата била закачена под „Калуѓер крај морето“.
По изложбата обете слики ги купил прускиот крал Фридрих Вилхелм III за неговата збирка. Денес сликите висат една до друга во Старата национална галерија во Берлин.
1 Мотив
На сликата е прикажана поворка од калуѓери упатени кон портата на разурнатата готска црква, носејќи ковчег. Патот го осветлуваат само со две свеќи. На преден план од снегот зјае новоископан гроб, и крај него одвај забележливо се наѕираат крстови. Оваа долна третина од сликата е мрачна—само највисокиот дел од рушевините и врвовите на голите дабови се осветлени од зајдисонцето. На небото се јавува и месечината.
2 Наводи
** Friedrich, Caspar David: ''Die Briefe'' (2005, ed. and comm. by Herrmann Zschoche). Hamburg: ConferencePoint Verlag. ISBN 3-936406-12-X.
* Börsch-Supan, Helmut & Jähnig, Karl Wilhelm, 1973: ''Caspar David Friedrich. Gemälde, Druckgraphik und bildmäßige Zeichnungen''. Munich: Prestel Verlag. ISBN 3-7913-0053-9
* Held, Heinz-Georg Held, 2003: ''Romantik''. Cologne: Dumont. ISBN 3832176012
* Schulze Altcappenberg, H. Th., 2006: ''An der Wiege der Romantik, Caspar David Friedrichs Jahreszeiten von 1803''. Staatliche Museen zu Berlin. ISBN 3-88609-561-4
* Wolf, Norbert, 2003: ''Friedrich''. Cologne: Taschen. ISBN 3-8228-1958-1
Нгерулмуд

Нгерулмуд (палауански: ''Ngerulmud'') е месност во покраината Мелекеок, што воедно е и главен град на Палау. Владата се преселила тука на 7 октомври 2006 од поранешниот главен град Корор во .
Нгерулмуд лежи 20 km североисточно од Корор, на островот Бабелдаоб и 2 km северозападно од селото Мелекеок..
Џамахирија

Џамахирија (арапски: جماهيرية, транслитерација '''') е арапски термин кој означува „држава на масите“, односно термин кој го вовел Моамер ал Гадафи за да ја именува новата либиска социјалистичка џамахирија и значи држава која е владеена од народот. Терминот може да се спореди со терминот „народна република“.
Денес, само една држава го користи овој термин - Либија и Гадафи е именуван како „каид“ или во превод водач. Иако официјално Гадафи нема позиција во државата, тој ја има титулата ''„водач на големата револуција од први сепетмври на Социјалистичката Народна Либиска Арапска Џамахирија“'' или ''„братски водач и водач на револуцијата“''.
1 Потекло на поимот
Зборот „џамахирија“ е термин кој потекнува од зборот „џумхурија“, арапски збор за република. Зборот е настанат со менување на компонентите ''jumhūr'' — "јавност" — во множинска форма, ''jamāhīr'' — "маси".
Често на сите јазици во светот името на државата ''Голема Социјалистичка Народна Либиска Арапска Џамахирија'' се преведува само како Либија, поради комплицираноста и невообичаеното име.
2 Поврзано
* Либија
* Моамер ал Гадафи
* Народна република
* Џумхурија
Кингстон (Норфолк)

Кингстон (англ. ''Kingston'') е главен град на австралиската јужнотихоокеанска територија Остров Норфолк. Меѓу позначајните знаменитости во местото се вбројуваат гробиштата, рушевините на домовите на офицерите (на Квалити Роу), владиниот дом, историската црква Сите Светители, Старата касарна и Новата касарна каде што е сместена денешната управа на Островот Норфолк, како и просториите на Законодавното собрание.
Населбата е на местото каде што впловил Филип Гидли Кинг заедно со 22 доселеници (меѓу кои и 9 машки и 6 женски осуденици) на 6 март 1788, помалку од 2 месеца по основањето на британската колонија Нов Јужен Велс.
Гратчето е само административен и историски центар, но сепак игра суштинска улога во културата на островот. ''Де факто'' главниот град на островот е Бернт Пајн.
Кипу

Кипу (кечуански: ''khipu'' = „јазол“; шпански: ''quipu''), се нарекува и „јазли што зборуваат“, е направа за бележење која историски се користела во регионот на Андите во Јужна Америка. Кипуто е составено од обоени волнени нишки, најчесто од лама или алпака. Кипуто исто така можело да се направи и од памучни нишки. Нишките имале бројчени и други вредности кодирани со јазли според системот на основната десетка. Кипуто може да има од неколку па сè до 2.000 нишки.
Археолошките докази покажуваат дека слични системи биле користени во андскиот регион од 3.000 г.п.н.е. Кипуто полека ја зацврстила својата позиција како главен елемент на Тавантинсују. Кога Тавантинсују потпаднала под шпанска контрола, употребата на кипу се намалила и тоа било заменето со европскиот систем на пишување. Сепак, во неколку рурални места во регионот, кипуто има големо значење и истото е важен елемент на локалната заедница, иако е кипуто се користи за ритуали одошто за запишување.
1 Поврзано
* Инки
* Тавантинсују
2 Користена литература
**************
Каменоломки

Каменоломките (науч. ''Saxifragaceae'') — семејство на скриеносемени растенија.
Според поновите истражувања, филогенетски, ''Saxifragaceae'' припаѓа во независниот ред ''Saxifragales''.
Семејството брои околу 33 родови со околу 540 видови кои се јавуваат во умерена клима, особено на северната полутопка. Во Средна Европа ова семејство е претставено со родовите ''Chrysosplenium'' и ''Saxifraga''.
1 Опис
Ова се едногодишни или тревести повеќегодишни растенија. Некои видови се сочници. CAM е откриен кај некои видови. Листовите се најчесто наизменични. Може да присуствуваат прилисници.
Хермафродитските цветови се петделни, при што најчесто се со пет венечни и пет чашкини ливчиња и дест прашници. Но, кај видот ''Chrysosplenium'' цветовите се со едничен околуцветник и осум прашници. Двата или трите плодни листови се спони долу и слободни во горниот дел.
2 Родови
width=70%
*''Abrophyllum'' – хидрангеа
*''Astilbe'' – лажна козја брада
*''Astilboides''*''Bensoniella'' – орегонска бенсониела
*''Bergenia''*''Bolandra''*''Boykinia''*''Chondrosea'' – пирамидална саксифрага (понекогаш вклучена во ''Saxifraga'')
*''Chrysosplenium'' – златни саксифраги
*''Conimitella'' Rydb.
*''Darmera''*''Elmera''*''Hemieva''*''Heuchera''*''Jepsonia''*''Leptarrhena''*''Lithophragma''*''Micranthes''*''Mitella''*''Mukdenia''*''Oresitrophe''*''Peltiphyllum''*''Rodgersia''*''Saxifraga'' – саксифраги
*''Saxifragella'' Engl. (понекогаш во ''Saxifraga'')
*''Saxifragodes''*''Saxifragopsis'' Small – саксифрагопсис (понекогаш во ''Saxifraga'')
*''Suksdorfia'' Gray
*''Sullivantia'' Torr. & Gray ex Gray
*''Tanakaea''*''Telesonix'' Raf.
*''Tellima''*''Tiarella''*''Tolmiea''
Аваруа

Аваруа (''Avarua'') — градче и округ во северниот дел на островот Раротонга, воедно и главен град на Куковите Острови. Населението брои 5.445 жители. Централното градско подрачје лежи на 21°12′ ЈГШ и 159°46′ ЗГД на морско ниво, на подножјето на острите планински врвови на Раротонга (надм. вис. 208 м). Гратчето има неколку супермаркети, две банки, неколку ресторани и барови, како и други наменски продавници каде се нудат црни бисери и разни ракотворби. Отворениот пазар работи во недела, каде што може да се најдат најразлични артикли, од шарени фустани на замотување (пареу), до цветни венци, свежа риба и тропско овошје.
Градот го опслужува Меѓународниот аеродром Раротонга (IATA-код: RAR). Аваруа има 5.445 жители , кои главно живеат од туризам, трговија, рибарство и земјоделство. Главната улица во Аваруа е наречена „Ара Маире Нуи“, обично на англиски наречена „Марин Драјв“ или „Мејн Стрит“, која потоа на обата краја на градот станува обиколница наречена „Ара Тапу“, што го кружи околу целиот остров Раротонга.
Аваруа е поделена на 18 месности наречени „тапере“ (од вкупно 54 во Раротонга). Од запад кон исток, тие се следниве:
# Покоину
# Никао (седиште на Парламентот)
# Пуапуауту
# Ареану
# Каикавека
# Атупа
# Аватиу (трговско пристаниште)
# Руатонга
# Тутакимоа
# Тауае (единственото „тапере“ што не излегува на море)
# Такуваине (градскиот центар, седиште на Владата, со рибарското пристаниште)
# Нгатипа
# Ваикаи
# Тапае-И-Ута
# Пуе
# Пунамаиа
# Киикии
# Тупапа
Список на острови во Македонија

Ова е список на островите во Република Македонија. Бидејќи Македонија е обиколена со копно, сите острови се или езерски или речни. Најголем остров е Голем Град во Преспанското Езеро, со површина од 0,18 км². Тој е воедно и единствениот македонски остров во природно езеро — останатите езерски острови се наоѓаат во вештачки акумулации и некогаш биле возвишенија на копно. На списокот се вбројани само трајни острови (чие присуство не зависи од водостојот), потврдени како обележани на физички карти или со изграден објект на нив.
Според најновите стручни истражувања, во земјата има 13 острови кои ја задоволуваат формалната дефиниција (копно од барем 1 хектар, обиколено со вода), но речни острови има околу 50 и уште низа помали езерски островчиња во акумулации.
1 Езерски острови
1.1 Дебарско Езеро
* Голем Дебарски Остров и Мал Дебарски Остров (непостојан)
1.2 Калиманско Езеро
* Калата (лете полуостров, зиме остров) — место на некогашна тврдина
1.3 Преспанско Езеро
* Голем Град (Змиски Остров)
1.4 Тиквешко Езеро
* Градиште — археолошко наоѓалиште, некогашна тврдина
* Брушани во атарот на с. Брушани
* Драдња во атарот на с. Драдња (непостојан)
* Клиновски остров кај одливот на езерото во р. Блаштица.
1.5 Селемлиско Езеро
* неименувано островче
2 Речни острови
Речните острови се среќаваат во разни реки.
* Јаниташ, Велес* Улански Остров кај с. Уланци, Велешко
* Адата и други во Општина Валандово.
* Демиркаписки Остров кај с. Кошарка, Демиркаписко
* Удово — најголемиот речен остров во земјата и втор по големина воопшто
* Уланци
* Тремник
3 Поврзано
* :Категорија:Острови во Егејска Македонија
4 Наводи
* — статија во „Географски разгледи“ од Ивица Милевски
*
Каменоломковидни

Каменоломковидните (науч. ''Saxifragales'') е ред на скриеносемени растенија (''Magnoliophyta'').
1 Опис
Пред сè, фамилиите кои припаѓаат на овој ред ги зближуваат молекуларните и генетските одлики, но постојат и неколку морфолошки сличности.
Во овој ред се среќава голем вариетет на форми на раст, и тоа од едногодишни до перенијални тревести растенија, па сè до грмушки и дрвја. Некои видови се сочници. Два вида се паразити на корењата од други растенија. Има неколку водни растенија. Обично листовите се најизменични. Често присуствуваат прилисници, но нив ги нема кај фамилијата ''Crassulaceae''.
Цветовите се најчесто петделни. Тие се јасно издвоени во венче и чашка. Плодните листови се првенствено слободни (на пример кај ''Crassulaceae''), со тенденција за адхезија - ценокарпен јајчник (на пример кај ''Saxifragaceae''). Најчесто јајчниците се полу- или целосно инфериорни. Поленовите зрна обично имаат стријатна површина.
2 Систематика
Редот ''Saxifragales'' во рамките на еудикотите е сестринска група на розидите. Се состои од фамилиите:* Altingiaceae
* Aphanopetalaceae
* Cercidiphyllaceae
* Crassulaceae
* Daphniphyllaceae
* Grossulariaceae
* Haloragaceae
* Hamamelidaceae
* Iteaceae, во која е вметната Pterostemonaceae
* Paeoniaceae
* Penthoraceae
* Peridiscaceae, во која се вметнати Medusandraceae и ''Soyauxia''* Saxifragaceae
* Tetracarpaeaceae
Положбите на поединечните фамилии во овој ред се одредени од молекуларните генетски податоци. Овие фамилии претходно се вклучуваа во многу други редови бидејќи се разликуваат во својата морфологија, некои дури и премногу. На пример, фамилијата ''Saxifragaceae'' порано беше сместувана во редот ''Rosales''. Родот ''Cynomorium'', кој опфаќа паразитски растенија, сè уште го нема најдено вистинското систематско место. Во долниот кладограм како изолирани се јавуваат дрвенестите ''Peridiscaceae''. Дрвенестите таксони ''Paeoniaceae'', ''Altingiaceae'', ''Hamamelidaceae'', ''Cercidiphyllaceae'', ''Daphniphyllaceae'' образуваат добро поддржан разгранок (клад). Фамилиите ''Crassulaceae'', ''Aphanopetalaceae'', ''Tetracarpaeaceae'', ''Peridiscaceae'', ''Haloragaceae'' исто така формираат добро поддржан клад. ''Pterostemonaceae'' и ''Iteaceae'', како и ''Grossulariaceae'' и ''Saxifragaceae'' се сестрински групи, и заедно образуваат посебен разгранок.
3 Наводи
Ацтечко писмо

Ацтечкото писмо или нахуатлското писмо е пиктографско и идеографско писмо кое се користело за пишување на нахуатлскиот јазик пред доаѓањето на Шпанците во Средна Америка. Денес како сведоци на ова писмо се зачувани ацтечките кодекси. Сепак ацтечкото писмо не се смета за правилно писмо за пишување, бидејќи не постоеле зададени симболи кои би претставувале одреден збор, туку се слушеле со приказ на идеи и поради тоа ова писмо се смета за прелиминарно писмо за пишување.
1 Потекло
Ацтечкото писмо е приспособено за запишување на јазикот од писма кои се користеле во централно Мексико, како на пример запoтечкото писмо и миштечкото писмо.
2 Понатамошни информации
****
3 Поврзано
* Ацтечки кодекси
* Нахуатлски јазик
* Миштечко писмо
Историја на Венецуела

.
Се проценува дека човекот почнал да ја населува територијата на Венецуела пред околу 16.000 години. Најбројни домородни племиња биле Чипчите, Карибите и Араваците.
Европејците ја откриваат Венецуела на третото патување на Кристофер Колумбо, на 2 август 1498 година. Првата населба што ја основаат шпанските колонизатори е основана во 1522 година во она што денес е градот Кумана. Во прво време територијата на Венецуела потпаѓа под Вицекралството Перу, но потоа најголемиот дел од денешна Венецуела припаѓа на Вицекралството Нова Гренада, а дел од источна Венецуела е инкорпориран во Нова Андалусија.
По неуспешните обиди за осамостојување од Шпанија во 1811 и 1813 година, Венецуела конечно се осамостојува од Шпанија во 1821 година кога војската предводена од Симон Боливар ја добива Битката на Карабобо. Боливар ја продолжува борбата против шпанските колонизатори и ослободува неколку латино-американски земји, формирајќи ја Голема Колумбија. Венецуела е дел од Голема Колумбија до 1830 година кога Хосе Антонио Паез ја прогласува Венецуела за независна држава.
Најголемиот дел од XIX век во Венецуела има диктаторски режими и политички немири, а истото важи и за првата половина на XX век. Војската конечно е принудена да се повлече од политиката во 1958 година, кога во Венецуела е воведена демократија. Во следните години Венецуела станува една од најстабилните демократски држави во Латинска Америка, во време кога во многу латино-американски држави се случуваат воени удари и диктаторски режими.
Периодот на мир во Венецуела нагло е нарушен во февруари 1989 година, кога избувнуваат масовни немири во Каракас и некои други градови на Венецуела, како резултат на неолибералистичките мерки на претседателот Карлос Андрес Перес. Во овие немири, познати како Каракасо, се проценува дека се убиени до 3.000 лица.
Како резултат на непопуларното владеење на Перес, во 1992 година се извршени два обиди за државен удар, од кои првиот е предводен од Уго Чавес.
На претседателските избори во 1998 година победа извојува Уго Чавес, кој откако доаѓа на власт почнува да спроведува социјални реформи во прилог на сиромашното мнозинство во Венецуела. Во април 2002 е извршен неуспешен воен удар против него, по чиј неуспешен крај, владата на Чавес почнува да спроведува уште порадикални социјални реформи, насочени кон воведување демократски социјализам и партиципативна демократија во Венецуела.
UNESCO-IHE

UNESCO-IHE или во превод ''Институт за водни науки'' е меѓународен институт за водни науки кој е создаден во 2003 година. Unesco-IHE ја продолжува традицијата започната во 1957 година кога IHE започна со последипломски курс во хидраулично инжинерство за професионалци од земјите во развој.
UNESCO-IHE е со седиште во Делфт, Холандија и е во сопственост на сите УНЕСКО земји членки. Тој е формиран како УНЕСКО “Категорија I институт“ заеднички од страна на УНЕСКО и Владата на Холандија.
Институтот е најголемaта организација за водени науки во светот и единствената институција во ОН која е авторизирана да издава акредитирани Магистерски дипломи.
Функциите на UNESCO-IHE се:
* Да има водечката улога во меѓународните стандарди за последипломски студии во водените науки и континуираната професионална едукација.
* Овозможува градење на капацитети, посебено за земјите во развој;
* Придонесува за образование, обука и истражувачки програми
* Создава и управува со мрежа во образовниот сектор, институци од водениот сектор и останати организации во целиот свет;
* Служи како ‘политички форум’ за земјите-членки на УНЕСКО и другите засегнати страни; и
* Обезбедува професионална стручна експертиза и совети за образованието.
Од своето основање во 1957 година, IHE - како што е познато, овозможи постдипломски образование за повеќе од 14.000 професионалци (инженери и научници) речиси целосно од земјите во развој, што претставува 160 земји. Во IHE своите студии ги имаат завршено повеќе од 75 докторски кандидати, извршени се бројни истражувања и овозможено е зајакнување на капацитетите во целиот свет.
USB

USB (УСБ) (англ. ''Universal Serial Bus'' = „универзална сериска магистрала“) — надворешен приклучок за разни периферни уреди (печатач, глувче, тастатура, мрежна камера, модем итн.). Го карактеризира голема брзина и едноставност во приклучувањето (англ. ''Plug & Play'').
USB 1.1 е стариот стандард со брзина од 1,5 или 12 Мб/сек. Новиот стандард е USB 2.0 со брзина до 480 Мб/сек.
Може да се приклучат до 127 уреди, а усогласувањето на адресите на машинската опрема е автоматско.
Скоро сите лични сметачи направени по 2000 г. имаат USB-влезови (порти) и тоа по неколку, сите вградени на матичната плоча. Може да се додадат и картички кои на себе имаат уште USB-влезови.
Историја на Гвајана

Првите европски колонии на територијата на денешна Гвајана пристигнеле во околу 1500 година. Пред нивното доаѓање овде живееле индиските племиња Араваци и Карибјани. Во почетокот на XVII век, Холанѓаните го дале почетокот на европската доминација на територијата. Така тие основале три колонии: Есекибо (1616), Бербајс (1627) и Демерара (1752). Во текот на втората половина на XVIII век, контролата околу територијата на денешна Гвајана преминале во раце на Англичаните, а официјално Холандија се повлекла во 1814 година. Така, трите колонии станале под официјална контрола на британската корона, позната под името Британска Гвајана од 1831 година.
По забранувањето на ропството во 1834 година, црнците започнале да основат нови села и градови. Во тој период од Индија, Кина и Португалија пристигнале голем број на работници. Тоа културно разнообразие е зачувано до денес, и е едно од причините за бурниот политички живот на земјата. Гвајана својата независност ја добила од Обединетото Кралство ов 1966 година, а како кооперативна република била објавена во 1970 година. Во 1978 година земјата влегла во светските медиуми при масовното самоубиство на над 900 луѓе од сектата Џон Џонс.
Јужнотаранакиски Залив

Јужнотаранакискиот Залив (англ. ''South Taranaki Bight'') е голем залив којс е протега на југ и исток на јужното крајбрежје на регионот Таранаки, на Северниот Остров на Нов Зеланд. На север, над ‘ртот Егмонт се протега слично именуванит Севернотаранакиски Залив.
Големината на заливот во голема мера зависи од изворот што го опишува. Според построгите дефиниции, заливот се протега од устието на потокот Каупоконуи јужно од планината Таранаки (Егмонт), па сè до устието на реката Патеа. Послободните дефиниции пак, велат дека заливот го опфаќа сето западно крајбрежје на северниот дел на Северниот Остров, сè до Ваиканае на приморското подрачје Капити.
Полумесечев Залив

Полумесечевиот Залив (англ. ''Half Moon Bay'') е залив на источното крајбрежје на Стјуартовиот Остров (Ракиура) во најјужниот дел на Нов Зеланд.
Во заливот е сместено гратчето Обан, главното населено место на Стјуартовиот Остров. Од заливот сообраќа траект до Блаф, на Јужниот Остров на Нов Зеланд. Главна стопанска активност е риболовот, што се одвива со неколку рибарски брода.
Историја на Чад

Првите записи од човечкото живеење на територијата на денешен Чад датираат пред околу 10.000 години, кога овие делови од Сахара биле доста плодни за нормален живот на човекот. Главно поради тој факт, земјата денеска е исклучително богата преку своите археолошки објекти. Некои откриени наоѓалишта датираат од пред 4.000 години. Освен археологијата, познато е и дека во овој регион во антиката била развиена и трговијата.
Едни од првите народи кои успеале да создадат држава на овие простори биле племето ''Сао'', за чија историја и култура во денешнината се знае многу малку. Ова племе најверојатно подоцна биле асимилирани од страна на Канемската империја, една од земјите кои најдолго се задржиле на овие простори. По прифаќањето на исламот од страна на империјата, самата религија била проширена и на овие делови од денешен Чад.
Во 1900 година, Франција го создла Чад под нејзина контрола како протекторат. Како полноправна колонија земјата се нашла во 1920 година, како дел од Француската Еквадорска Африка. Во текот на оваа владеење, земјата била во голема економска криза, населението главно се користело за трговија со робови, модернизацијата на инфраструктурата била на залудно ниво. Единствено кое Франција имала корист како суровина од земјата бил памукот.
Сепак, својата независност Чад ја добил на 11 август 1960 година. Првиот претседател на земјата станал Франсоа Томбалбае, избран од доста прогресивна партија. Тој ги забранил сите опозициски партии и станал најголемиот авторитет во земјата. Во 1965 година во земјата избувната граѓанска војна. По десет години, претседателот Франсоа бил симнат од власт и убиен, но конфликтите во земјата продолжиле. Во 1979 година, бунтовниците ја зазеле престолнината Нџамена. Во тоа време, Либија испратила воени сили кон земјата но претрпила пораз и кон 1987 година се повлекла. Новиот претседател Хисен Хабре, помогнат од Франција, успеал да ја создаде режим според кој голем број на народи биле убиени или затворени. Во негово време загинале околу 40.000 души а самиот диктатор го добил прекарот ''Африкански Пиноче''. Во 1990 година тој бил симнат од власт со воен преврат од страна на Идрис Деби, Идрис Деби почина на 20 април 2021 година на фронтот против бунтовничката група од северен Чад.
1 Наводи
he:צ'אד#היסטוריה
Список на острови во Хрватска

Во хрватскиот дел на Јадранско Море има 718 острови, 389 островчиња и 78 гребени. правејќи го хрватскиот архипелаг втор по големина во Средоземно Море, веднаш по грчкиот. Од 718-те острови само 47 се населени, се зема во обзир на островот да живее макар и еден човек. Островите во Хрватска се населени уште во античко време, на пример Хвар е населен околу 3500-2500 година пред нашата ера. Најразвиени гранки од индустријата на островите се полјоделството, рибарството и туризмот. Од полјоделството предничи лозарството и одгледувањето на маслинки.
1 Најголеми острови
Ова се најголемите острови во Хрватска почнувајќи од северозапад кон југоисток:
Северен Јадран:
* Бриони
* Крк
* Плавник
* Црес
* Лошињ
* Иловик
* Уние
* Сусак
* Првиќ
* Свети Гргур
* Голи Оток
* Раб
* Паг
* Олиб
* Силба
* Премуда
* Ист
* Молат
Северна Далмација:
* Вир
* Дуги
* Угљан
* Иж
* Пашман
* Корнати
* Крапањ
* Муртер
* Сеструњ
* Скарда
* Зларин
Средна и Јужна Далмација:
* Чиово
* Дрвеник Вели
* Шолта
* Брач
* Хвар
* Вис
* Бишево
* Брусник
* Јабука
* Свети Андрија
* Корчула
* Ластово
* Млет
* Елафитски Острови
* Локрум
* Палагружа
* Жирје
* Жут
:''Напомена: Списокот не е целосен, така што очекувајте да се ажурира истиот.''
2 Според големина
# Црес, 405.7 км<sup>2</sup># Крк, 405.2 км<sup>2</sup># Брач, 396 км<sup>2</sup># Хвар, 299.7 км<sup>2</sup># Паг, 285 км<sup>2</sup># Корчула, 279 км<sup>2</sup># Дуги Оток, 124 км<sup>2</sup># Млет, 100.4 км<sup>2</sup># Раб, 93.6 км<sup>2</sup># Вис, 90.3 км<sup>2</sup># Лошињ, 74.4 км<sup>2</sup># Пашман, 63 км<sup>2</sup># Шолта, 51.9 км<sup>2</sup># Угљан, 50.2 км<sup>2</sup># Корнати, 50 км<sup>2</sup># Ластово, 46 км<sup>2</sup># Бриони, 36.3 км<sup>2</sup># Вир, 31,3 км<sup>2</sup># Чиово, 28.8 км<sup>2</sup># Олиб, 25.6 км<sup>2</sup># Муртер, 18.7 км<sup>2</sup># Уние, 17 км<sup>2</sup># Шипан, 16.5 км<sup>2</sup># Силба, 15 км<sup>2</sup>
3 Според население
# Крк, 19.383
# Корчула, 15.522
# Брач, 13.956
# Хвар, 11.077
# Раб, 9.328
# Паг, 9.059
# Лошињ, 7.587
# Угљан, 6.049
# Чиово, 5.908
# Муртер, 4.895
# Вис, 3.445
# Црес, 3.079
# Вир, 3.000
# Пашман, 2.845
# Шолта, 1.700
# Дуги Оток, 1.655
# Млет, 1.088
# Ластово, 792
# Иж, 615
# Шипан, 419
# Првиќ, 403
# Силба, 292
# Зларин, 284
# Вргада, 249
# Лопуд, 249
# Молат, 197
# Каприје, 189
# Ист, 182
# Крапањ, 170
# Колочеп, 163
# Сусак, 151
# Голем Дрвеник, 150
# Олиб, 140
# Рава, 117
# Жирје, 103
4 Поврзано
* Хрватска
* Јадранско Море
Жртвениот јарец (слика)

Жртвениот јарец (англиски: ''The Scapegoat'', 1856) — слика од англискиот уметник Вилијам Холман Хант на која е прикажан „жртвениот јарец“ опишан во библиската книга „Левит“ (третата книга Мојсеева), за кој Бог заповеда дека мора ритуално да се прогони од стадото на израелските родови како жртва за обредно прочистување на народот. Во духот на христијанските преданија и теологија, Хант сметал дека јарецот е прототип за искупителната жртва што ја поднел Исус Христос, и дека јарецот го претставува токму тој аспект на Спасителот, како што се наведува во библиската книга „Исаија“ како Божји слуга-страдалник. Хант ја врамил сликата со цитирајќи: „А Тој ги понесе нашите болести, ги зеде врз себе нашите болки, додека ние сметавме дека Бог Го бие и Го понижува.“ (Исаија 53:4) и „Така јарецот ќе ги однесе со себе сите нивни беззаконија во непроодна земја и тој нека го пушти јарецот во пустина“. (Левит 16:22)
Во изложбениот каталог на Кралската академија, Хант напишал дека „сцената е насликана кај Усдум, на работ на бреговите Мртвото Море опфатени со згрутчена сол. Во далечината се Едомските планини“.
1 Намера и значење
Оваа слика е единственото поважно дело на Хант насликано за време на првата посета на Светата Земја, каде што допатувал поради сопствена криза во вербата. Хант сакал да ги искуси конкретните места за коишто се зборува во Библијата, како начин на соочување на односот помеѓу вербата и вистината. Престојувајќи во Ерусалим, Хант се запознал со Хенри Вентворт Монк, пророк миленарист кој имал теории за смислата на жртвениот јарец и близината на Страшниот Суд. Монк бил особено преокупуран со христијански ционизам.
Тематиката Хант ја презел од Тората, во неговите напори Евреите да ги преобрати во христијанство. Тој сметал дека еврејската претстава за јарецот се совпаѓа со христијанското сфаќање за Спасителот како страдалник. Хант му пишал на својот пријател Џ. Е. Миле: „Со полна надеж сметам дека со [Жртвениот јарец] секој еден промислен Евреин ќе може да го согледа Спасителот каков што бил, а не како некаков овоземски цар, како што тие го сфаќаат“.
Историја на Мали

Денешната држава Мали порано било во склоп на три африкански држави: Империјата Гана, Империјата Мали (по која и државата е именувана) и Сонгајска Империја. Овие империи во текот на своето постоење целосно ги контролирале териториите на транс-сахарската територија со злато, сол и други скапоцени артикли, и притоа биле во директен допир со Средоземјето и Блискиот Исток, место каде постоеле големи цивилизации. Во околу 600 година, сонгајските трговци создале сопствени пазари во Кукаја и Гао, со кое го ставиле почетокот на Сонгајската Империја. Првите позначајни земји на територијата на денешната држава Мали главно се наоѓале во нејзините планински предели, главно на запад.
Така, во околу 790 година била формирана Империја Гана чија престолнина била Кумби Салех. Империјата Гана станала една од најсилните во регионот во периодот од 700-1075 година. Територијата на империјата ги опфаќала териториите на денешните земји Мавританија, голем дел од Мали и делови од Сенегал. Исламот како религија бил одбиен во земјата, и покрај тоа што соработката со муслиманските земји била на големо ниво. Во 1078 година, Гана се распаднала, главно поради меѓудинастички пресврти и голема промена на политичката структура. Алморавидската династија дополнително придонела за распаѓање на Гана.
Империјата Мали била формирана во текот на 13 век. Таа била муслиманска земја. Центарот на империјата се наоѓал во горниот дел по текот на реката Нигер. Моќта на империјата се гледала главно во трговијата со злато со арапскиот свет. Најголеми градови биле Гао и Тимбукту. Во текот на 14 век, империјата го достигнала своето најголемо проширување, дури до Атлантскиот Океан, за да во следниот 15 век започне полека да се распаѓа. Во 17 век империјата се распаднала. Била формирана друга империја позната како Бамбарска империја. Бамбарската империја постоела како централизирана држава во периодот од 1712-1861 година, главно во централниот и јужниот дел на Мали. До крајот на 19 век на овие простори постоеле уште Масинска империја, Toucouleur империја и Wassoulou империја.
Во 1960 година, Француски Судан и Сенегал станале независни држави под името Федерација Мали. По една година, Сенегал се повлекол од сојузот, по кое Суданската република го преименувала своето име во Мали. Прв претседател на земјата станал Модибо Кеита. Во 1968 година се случил државен удар, а од 1974 година бил изгласен нов устав со кое бил создаден еднопартиски систем. По две години сепак била формирана првата демократска партија. На изборите од 1979 година партијата освоила најголем број на гласови. Политичката состојба во земјата се стабилизирала во 1981 година. Во 1985 година, поради граничен спор избувнал конфликт помеѓу Мали и Буркина Фасо. Во септември 2021 година, беше потпишан договор помеѓу државата Мали и приватна руска воена компанија поврзана со руската воена група Вагнер. Документот предвидува распоредување платеници во земјата, во врска со армијата на Мали, и заштита на високи личности.
Џејмс Колинсон

Џејмс Колинсон (англ. ''James Collinson''; ( – ) — викторијански сликар, член на Предрафаелитското братство од 1848 до 1850 г.
Колиснон бил оддаден христијанин кого го привлекувал верскиот и високоцрковниот аспект на предрафаелитството. Се преобратил во католицизам, но подоцна му се вратил на високото англиканство за да може да се ожени со Кристина Росети, но совеста сепак го навела на католицизмот ја раскинал свршувачката. Кога Џон Еверет Миле бил обвинет за богохулство заради неговото дело „Христос во родителскиот дом“, Колинсон го напуштил Братството под убедување дека оваа дружина го срамоти христијанството.
Во периодот на работа како предрафаелит, Колинсон објавил своја побожна песна во предрафаелитскиот часопис „Зародок“ (''The Germ'') и насликал разни дела со верска тематика, меѓу кои најпозната е сликата „Одрекувањето на Св. Елисавета Унгарска“ (1850). По напуштањето на Братството, Колинсон се запишал во исусовска свештеничка школа, но не успеал да ја заврши.
Во 1858 се оженил со Елиза Вилер, золва на сликарот Џон Роџерс Херберт, влијателен уметник во раниот период на предрафаелитите. Враќајќи му се на сликарството насликал повеќе нералигиозни слики на битова тематика, од кои најпознати се „Се издава“ (''To Let'') и „Се продава“ (''For Sale''), на кои се прикажани убави девојки во ситуации кои наведуваат на морлано искушение.
Од 1861 до 1870 работел како секретар на Здружението на британски уметници. Во подоцнежниот дел од животот живеел во Бретања, каде го насликал делото „Светото семејство“ (1878).
1 Поврзано
* Предрафаелити
* Список на предрафаелитски слики, вклучувајќи ги делата на Колинсон
** — за уметниците, и техниките во текот на нивната стогодишна активност